《淮南看雪歌》
宋代·陈杰

出门看雪一万里，闭门读书一万年。
读书只读三皇后，看雪还太始前。
洪蒙汉还初纪异，鍊石补天灰渗地，
人虫森然盗元气。介鳞日深蹄迹多，
阃抉垠开奈若何。千山忽绝万迳灭，
宇宙鹘仑无璺裂。夜灯太极强披图，
清晓长淮初见雪。丁宁莫遣风日分，
暂时大地皆瑶琨，我尔一醉琼花樽。
明朝山河各异色，独在书生头上白。